ผ่าฝียัดผ้าก๊อต. ระหว่างยัด ผ้าก๊อค ชุบน้ำเกลือ. กับ ยัดผ้าก๊อตชุบเบตาดีน. อย่างไหนดีกว่ากันครับ
สวัสดีค่ะ หากเป็นฝี และได้ผ่าระบายเอาหนองออกแล้ว ย่อมเกิดช่องว่างของเนื้อเยื่อในบริเวณที่เคยมีหนองอยู่ ดังนั้น ในการทำแผลที่เป็นฝีที่ผ่าระบายหนองแล้ว ต้องมีการใช้ผ้าก๊อซชุบน้ำเกลือหรือน้ำยาฆ่าเชื้อใส่ในแผล ทั้งนี้ หากเพิ่งผ่าฝีไป หรือฝียังคงมีหนองซึมออกมา ก็ควรใช้ผ้าก๊อซที่ชุบน้ำยาฆ่าเชื้อโรค เพื่อฆ่าเชื้อโรค ดูดซับสิ่งคัดหลั่ง และให้ความชุ่มชื้นแก่เนื้อเยื่อ แต่หากผ่ามาหลายวันแล้ว หรือไม่มีหนองซึมออกแล้ว ก็ควรใช้ผ้าก๊อซชุบเฉพาะน้ำเกลือ เพื่อสร้างความชุ่มชื้นให้กับเนื้อเยื่อ ให้แผลเกิดการสมานตัวเร็วขึ้น ไม่ควรชุบน้ำยาฆ่าเชื้ออีก เพราะไม่มีความจำเป็นต้องฆ่าเชื้อแล้ว หากใส่ไป อาจมีผลต่อการสมานตัวสร้างเนื้อเยื่อได้ค่ะทั้งนี้ การทำแผลที่เกิดจากการผ่าฝี ควรทำวันละ 1-2 ครั้ง โดยเมื่อเปิดแผลและนำเอาผ้าก๊อซเก่าออกแล้ว ก็ทำความสะอาดริมขอบแผล โดยใช้นำ้ยาฆ่าเชื้อ ต่อมาใช้สำลีชุบน้ำเกลือ หรือน้ำยาเช็ดภายในแผลจนสะอาด แล้วจึงใส่ผ้าก๊อซที่ชุบน้ำยาหรือเกลือใส่ลงในหลุมแผลค่ะ แล้วจึงปิดแผลด้วยผ้าก๊อซแห้งสะอาดหลายๆ ชั้น ทำเช่นนี้ทุกวันจนหลุมแผลค่อยๆ ตื้นลงและหายในที่สุดค่ะ ทั้งนี้ ต้องระวังอย่าให้แผลโดนน้ำด้วยค่ะ